Božidara Turzonovová

Prof. Mgr. art. **Božidara Turzonovová**, PhD. (* 28. máj 1942, Sofia, Bulharské cárstvo) je slovenská herečka a pedagogička.

## Život
### Rané roky
Je dcérou srbskej matky a macedónskeho otca, vyrastala však na Slovensku. Od detstva navštevovala dramatický krúžok, pôsobila v detskej rozhlasovej družine a venovala sa hre na klavír. Navštevovala strednú školu v Starom meste známu ako GAMČA.

### Kariéra
Študovala na VŠMU v Bratislave, ktorú úspešne absolvovala v roku 1963. Už počas štúdia dostala prvú filmovú príležitosť vo filme *Most na tú stranu*, kde si zahrala so svojím manželom, hercom Jozefom Adamovičom. Po absolutóriu sa stala členkou SND, kde pôsobí dodnes. Hrala v beznádejne vypredanom *[[Na skle maľované]]*, v Tajovského *Ženskom zákone*, v Albeeho *Krehkej rovnováhe* či Barčovom *Mastnom hrnci*. V súčasnosti hosťuje v nitrianskom Divadle Andreja Bagara. Okrem toho pracuje v rozhlase a dabingu, učí herectvo a je predsedníčkou festivalového výboru Art Filmu, je čestnou riaditeľkou medzinárodného filmového festivalu Cinematik Piešťany. 

Od roku 1984 vyučovala na bratislavskej VŠMU a od roku 1999 pôsobila ako dekanka na Akadémii umení v Banskej Bystrici. V rokoch 2004 – 2014 prednášala na Univerzite sv. Cyrila a Metoda, v r. 2014 obhájila titul PhD.

Je herečkou širokého výrazového rozsahu. Čoskoro si ju všimli aj českí filmári ako Jiří Krejčík, Otakar Vávra a Petr Weigl. Do povedomia filmových divákov sa zapísala najmä ako predstaviteľka Ori-Any v sci-fi filme *Akce Bororo* a opernej divy Emy Destinnovej v Krejčíkovom filme *Božská Ema*.

V roku 1979 dostala titul zaslúžilá umelkyňa. V roku 2008 jej prezident Ivan Gašparovič udelil štátne vyznamenanie Pribinov kríž II. triedy. V roku 2009 získala Cenu Jozefa Kronera za celoživotnú tvorbu. Je laureátkou Krištáľového krídla za rok 1997 v oblasti divadlo a audiovizuálne umenie. 11. marca 2017 bola uvedená do Siene slávy TV ankety OTO.

S manželom Jozefom Adamovičom má 2 dcéry Luciu a Andreu.

## Filmografia (výber)
* 1961: *Most na tú stranu* (ako Eva)
* 1964: *Senzi mama* (ako Zdena Tvrdoňová)
* 1971: *Hry lásky šálivé* (ako Sandra)
* 1972: *Akce Bororo* (ako Ori-Ana – Zuzana)
* 1974: *Adam Šangala* (TV seriál)
* 1975: *Vivat, Beňovský!* (TV seriál)
* 1976: *Bouřlivé víno* (ako Kateřina)
* 1976: *Desať percent nádeje* (ako Milka Rajterová)
* 1977: *[[Bludička (film)|Bludička]]* (ako Katarína)
* 1977: *[[Penelopa (film)|Penelopa]]* (ako Eva Kamenická)
* 1977: *Příběh lásky a cti* (ako Karolina Světlá)
* 1977: *Rusalka* (ako cudzia kňažná)
* 1979: *Božská Ema* (ako Ema Destinnová, titulná rola)
* 1979: *Chlapi přece nepláčou* (ako mama)
* 1980: *Odveta* (ako Kučerová)
* 1981: *Zralé víno* (ako Kateřina Janáková)
* 1983: *Anděl s ďáblem v těle* (ako Madame)
* 1984: *Noc smaragdového měsíce* (ako Marie) 
* 1985: *Kamenný chodníček* (ako Verona, mlynárka)
*1985: *Sachsens Glanz und Preußens Gloria* (ako Henriette Amalie von Reuß)
* 1986: *Mladé víno* (ako Kateřina Janáková)
* 1987: *Víkend za milión* (ako Magda Veselá)
* 1988: *Anděl svádí ďábla* (ako Madame)
* 1990: *[[Marta a ja]]* (ako sestra Róza)
* 1991: *[[Tajomstvo alchymistu Storitza]]* (ako Rodericová)
* 1996: *[[Suzanne (film)|Suzanne]]* (ako Denyho matka)
* 1997: *[[Orbis Pictus (film)|Orbis Pictus]]* (ako Marta)
* 1999: *Praha očima…*: „Obrázky z výletu“ (ako matka)
* 1999: Zborovňa (TV seriál) (ako Matulová, učiteľka slovenčiny)
* 2000: *Pramen života – Der Lebensborn* (ako Grétkina matka)
* 2003: *[[Zostane to medzi nami]]* (ako Danicina matka)
* 2007: *[[Vratné lahve]]* (ako Kvardová)
* 20072008: *[[Ordinácia v ružovej záhrade]]* (TV seriál) (ako Kveta Pokorná)
* 20082015: *[[Panelák (seriál)|Panelák]]* (TV seriál) (ako Jana Nitschneiderová)
* 20162019: *[[Dovidenia, stará mama]]* (TV seriál) (ako Paulína Gülemiházyi)
* 2018: *[[Oteckovia]]* (TV seriál) (ako Frau Judite König, odborníčka na etiketu a slušné správanie)
* 2022: *[[Hranica (slovenský seriál)|Hranica]]* (TV seriál)

## Literatúra
* FUCHS, Aleš. Důvěrnosti Božidary Turzonovové. Praha : Faun, 2000. 147 s. ISBN 80-86275-08-6

## Iné projekty

## Externé odkazy
* 
* 
* 
* FDb.cz - Božidara Turzonovová
* Božidara Turzonovová na Osobnosti.cz

Kategória:Osobnosti zo Sofie
Kategória:Absolventi Vysokej školy múzických umení
Kategória:Slovenské osobnosti macedónskeho pôvodu
Kategória:Slovenské osobnosti srbského pôvodu
Kategória:Slovenské dabingové herečky
Kategória:Slovenské divadelné herečky
Kategória:Slovenské filmové herečky
Kategória:Slovenské rozhlasové herečky
Kategória:Slovenské televízne herečky
Kategória:Česko-slovenskí zaslúžilí umelci
Kategória:Slovenskí vysokoškolskí pedagógovia
Kategória:Slovenskí univerzitní profesori
Kategória:Držitelia Krištáľového krídla
Kategória:Držitelia ceny Igric
Kategória:Držitelia Slnka v sieti
Kategória:Laureáti Pribinovho kríža II. triedy
Kategória:Držitelia štátnej ceny Jozefa Miloslava Hurbana
Kategória:Čestní členovia SFTA